Source: https://www.coltuc.ro/blog/category/juridic/cedo-juridic/
Timestamp: 2019-06-17 06:00:16+00:00

Document:
CEDO Arhive | *( Avocat Coltuc) Romania - coltuc.ro 0745 150 894
Mischie infrange statul roman.CEDO a sanctionat Romania in cauza Mischie
de C.A. Coltuc14 octombrie 2014nici un comentariu
Judecatorii CEDO interzic reinterpretarea acelorasi probe si atrag atentia Romaniei ca, prin art. 465 NCPP, are obligatia de a promova revizuiri in situatiile in care se incalca dreptul la un proces echitabil, se arata in hotarare.
Curtea Europeana a Drepturilor Omului a condamnat Romania la plata a 3.000 euro daune morale lui Nicolae Mischie, pe motiv ca Inalta Curte de Casatie si Justitie nu i-a asigurat fostului presedinte al Consiliului Judetean Gorj un proces echitabil.
In Hotararea pronuntata, la 16 septembrie 2014, in cauza Mischie vs. Romania, Curtea de la Strasbourg a criticat aspru Inalta Curte de Casatie si Justitie pentru ca l-a condamnat pe Nicolae Mischie la un an de inchisoare cu suspendare fara a administra probe noi, ci prin reinterpretarea aceluiasi probatoriu pe baza caruia instantele inferioare pronuntasera solutii de achitare.
Inalta Curte a procedat la o noua interpretare a declaratiilor unor martori pe care ea nu i-a audiat. Astfel, a intors hotararile instantelor inferioare, care l-au achitat pe reclamant in special pe baza declaratiilor pe care acesti martori le-au dat in fata lor in timpul audierilor.
In conditiile in care aprecierea diferitelor probe a apartinut instantei de recurs, ramane de retinut ca reclamantul a fost condamnat pe baza acelorasi marturii care le-au fost suficiente instantelor inferioare pentru a se indoi de acuzatii si pentru a motiva achitarea sa.
CEDO, Clienti Bucuresti, Clienti din strainatate, Clienti din tara,
Legea nr. 165/2013- ASPECTE PRACTICE
de C.A. Coltuc11 iulie 2013nici un comentariu
Legea nr. 165/2013- ASPECTE PRACTICE.Lege privind măsurile pentru finalizarea procesului de restituire, în natură sau prin echivalent, a imobilelor preluate abuziv în perioada regimului comunist în România
VEZI TOATA LEGEA AICI
Executarea si Supravegherea executarii hotaririlor CEDO
de C.A. Coltuc9 iulie 2013nici un comentariu
Executarea si Supravegherea executarii hotaririlor CEDO.Supravegherea punerii în executare a hotărîrilor Curţii îi revine, conform Convenţiei eurupene pentru apărarea drepturilor omului, Comitetului de Miniştri.
În conformitate cu articolul 46 din Convenţie de astfel cum a fost modificată prin Protocolul de numărul 11, Comitetului de Miniştri supraveghează executarea deciziilor Curţii Europene a Drepturilor Omului. Acest lucru se realizează în principal în cele patru întâlniri regulate (DH / HR întâlniri) în fiecare an. Documentatia şi informaţia amplasate pe ordinea de zi sunt făcute publice. Funcţia principal a Comitetului de Miniştri, este de a se asigura executarea hotărîrilor Curţii de către statele membre. Comisia încheie fiecare caz, prin adoptarea unei rezoluţii finale.
La nivel intern Agentul guvernamental supraveghează corectitudinea măsurilor adoptate în vederea executării hotărîrilor pronunţate de Curte şi propune autorităţilor competente spre adoptare măsuri cu caracter general întru evitarea noilor încălcări ale prevederilor onvenţiei şi protocoalelor adiţionale.
http://www.coe.int/t/cm/humanRights_en.asp
Aici puteti descarca – Executarea hotărârilor Curţii europene a Drepturilor Omului, de Elisabeth Lambert-Abdelgawad Cercetător la CNRS, UMR de drept comparat din Paris (Paris I-CNRS)
Regulamentul Comitetului de Miniştri
cu privire la supravegherea executării hotărârilor
şi a acordurilor de reglementare amiabilă
(adoptat de Comitetul de Miniştri la 10 mai 2006
în cadrul reuniunii a 964-a a Delegaţilor Miniştrilor)
1. Exercitarea competenţelor Comitetului de Miniştri în temeiul articolului 46 paragrafele 2-5 şi al articolului 39 paragraful 4 ale Convenţiei Europene pentru Drepturile Omului este reglementată de prezentul Regulament.
2. Regulile procedurale generale ale reuniunilor Comitetului de Miniştri şi ale Delegaţilor Miniştrilor vor fi aplicate în timpul exercitării acestor competenţe, decât dacă prezentul Regulament nu prevede altfel.
1. Supravegherea de către Comitetul de Miniştri a executării hotărârilor şi a acordurilor de reglementare amiabilă are loc, în principiu, în cadrul reuniunilor speciale cu privire la drepturile omului, agenda cărora este publică.
2. Dacă preşedinţia Comitetului de Miniştri este deţinută de reprezentantul unei Înalte Părţi contractante care este parte la o cauză aflată în examinare, acel reprezentant va renunţa la preşedinţie pe parcursul oricăror discuţii cu privire la cauza respectivă.
Atunci când o hotărâre sau o decizie este transmisă Comitetului de Miniştri în conformitate cu articolul 46 paragraful 2 sau articolul 39 paragraful 4 ale Convenţiei, cauza va fi înscrisă fără întârziere pe agenda Comitetului.
1. Comitetul de Miniştri va da prioritate supravegherii executării hotărârilor în care Curtea a identificat ceea ce ea consideră o problemă sistemică în conformitate cu Rezoluţia Res(2004)3 a Comitetului de Miniştri cu privire la hotărârile care relevă existenţa unei probleme sistemice fundamentale.
2. Prioritatea dată cauzelor menţionate în primul paragraf al acestui articol nu va fi în detrimentul priorităţii care trebuie dată altor cauze importante, mai ales cauzelor în care violarea stabilită a cauzat consecinţe grave pentru partea lezată.
Comitetul de Miniştri va adopta un raport anual cu privire la activităţile sale în temeiul articolului 46 paragrafele 2-5 şi al articolului 39 paragraful 4 ale Convenţiei, care va fi făcut public şi va fi transmis Curţii şi Secretarului General, Adunării Parlamentare şi Comisarului pentru Drepturile Omului al Consiliului Europei.
II. Supravegherea executării hotărârilor
Informarea Comitetului de Miniştri cu privire la executarea hotărârii
1. Atunci când, într-o hotărâre transmisă Comitetului de Miniştri în conformitate cu articolul 46 paragraful 2 al Convenţiei, Curtea a hotărât că a avut loc o violare a Convenţiei sau a protocoalelor sale şi/sau a acordat părţii lezate satisfacţie echitabilă în temeiul articolului 41 al Convenţiei, Comitetul va invita Înalta Parte contractantă în cauză să-l informeze despre măsurile pe care Înalta Parte contractantă le-a luat sau intenţionează să le ia în rezultatul hotărârii, având în vedere obligaţia sa de a se conforma hotărârii în conformitate cu articolul 46 paragraful 1 al Convenţiei.
2. Atunci când supraveghează executarea unei hotărâri de către Înalta Parte contractantă în cauză, în conformitate cu articolul 46 paragraful 2 al Convenţiei, Comitetul de Miniştri va examina:
a. dacă orice satisfacţie echitabilă acordată de Curte a fost plătită, inclusiv, dacă este cazul, dobânda; precum şi
b. dacă este cazul, luând în consideraţie discreţia Înaltei Părţi contractante în cauză de a alege mijloacele necesare pentru a executa hotărârea, dacă:
i. au fost luate măsuri individuale pentru a asigura că violarea a încetat şi că partea lezată este repusă, pe cât e posibil, în aceeaşi situaţie în care ea s-a aflat până la violarea Convenţiei;
ii. au fost luate măsuri generale , care să prevină noi violări similare celei sau celor constatate sau să pună capăt violărilor continue.
Intervale de control
1. Până când Înalta Parte contractantă în cauză prezintă informaţii cu privire la plata satisfacţiei echitabile acordate de Curte sau cu privire la posibilele măsuri individuale, cauza va fi inclusă pe agenda fiecărei reuniuni a Comitetului de Miniştri cu privire la drepturile omului, decât dacă Comitetul decide altfel.
2. Dacă Înalta Parte contractantă în cauză informează Comitetul de Miniştri că încă nu este gata să informeze Comitetul că măsurile generale necesare pentru a asigura executarea hotărârii au fost luate, cauza va fi inclusă din nou pe agenda unei reuniuni a Comitetului de Miniştri care va avea loc nu mai târziu de următoarele şase luni, decât dacă Comitetul decide altfel; aceeaşi regulă se va aplica atunci când această perioadă expiră, precum şi pentru fiecare perioadă ulterioară.
1. Prevederile acestui articol nu aduc atingere caracterului confidenţial al deliberărilor Comitetului de Miniştri în conformitate cu articolul 21 al Statutului Consiliului Europei.
2. Următoarea informaţie va fi accesibilă publicului, decât dacă Comitetul decide altfel în vederea protejării intereselor publice sau private legitime:
a. informaţia şi documentele referitoare la aceasta prezentate de o Înaltă Parte contractantă Comitetului de Miniştri în conformitate cu articolul 46 paragraful 2 al Convenţiei;
b. informaţia şi documentele referitoare la aceasta prezentate Comitetului de Miniştri, în conformitate cu prezentul Regulament, de partea lezată, de organizaţii neguvernamentale sau de instituţiile naţionale pentru promovarea şi protecţia drepturilor omului.
3. La adoptarea deciziei sale în temeiul paragrafului 2 al acestui articol, Comitetul va lua în consideraţie, inter alia:
a. solicitările motivate de confidenţialitate făcute, la momentul prezentării informaţiei, de Înalta Parte contractantă, de partea lezată, de organizaţiile neguvernamentale sau de instituţiile naţionale pentru promovarea şi protecţia drepturilor omului care prezintă informaţia respectivă;
b. solicitările motivate de confidenţialitate făcute, în cel mai scurt timp sau cel târziu la momentul primei examinări de către Comitet a informaţiei respective, de orice altă Înaltă Parte contractantă la care se referă informaţia;
c. interesul unei părţi lezate sau al unei terţe părţi de a nu se dezvălui identitatea lor sau orice informaţie care să permită identificarea lor.
4. După fiecare reuniune a Comitetului de Miniştri, agenda adnotată prezentată pentru supravegherea de către Comitet a executării va fi, de asemenea, accesibilă publicului şi va fi publicată împreună cu deciziile luate, decât dacă Comitetul decide altfel. Pe cât e posibil, vor fi publicate şi alte documente prezentate Comitetului care sunt accesibile publicului, decât dacă Comitetul decide altfel.
5. În toate cauzele în care unei părţi lezate i s-a permis anonimatul în conformitate cu articolul 47 paragraful 3 al Regulamentului Curţii; anonimatul acesteia va fi păstrat pe parcursul procesului de executare decât dacă ea a solicitat expres înlăturarea anonimatului.
Comunicările adresate Comitetului de Miniştri
1. Comitetul de Miniştri va examina orice comunicare din partea părţii lezate cu privire la plata satisfacţiei echitabile sau luarea măsurilor individuale.
2. Comitetul de Miniştri va fi în drept să examineze orice comunicare din partea organizaţiilor neguvernamentale, precum şi a instituţiilor naţionale pentru promovarea şi protecţia drepturilor omului cu privire la executarea hotărârilor în conformitate cu articolul 46 paragraful 2 al Convenţiei.
3. Secretariatul va aduce la cunoştinţa Comitetului de Miniştri, în modul corespunzător, orice comunicare primită cu referire la paragraful 1 al acestui articol. El va proceda la fel în ceea ce priveşte orice comunicare primită cu referire la paragraful 2 al acestui articol împreună cu orice observaţii ale delegaţiei (delegaţiilor) care se referă la comunicare (comunicări), cu condiţia că ultimele sunt transmise Secretariatului în termen de cinci zile lucrătoare de la notificarea despre o astfel de comunicare.
Sesizarea Curţii pentru interpretarea unei hotărâri
1. Atunci când în conformitate cu articolul 46 paragraful 3 al Convenţiei, Comitetul de Miniştri consideră că supravegherea executării unei hotărâri definitive este împiedicată de o dificultate de interpretare a hotărârii, el poate sesiza Curtea pentru a-i cere să se pronunţe asupra acestei probleme de interpretare. Decizia de sesizare a Curţii este luată cu votul majorităţii de două treimi a reprezentanţilor care au dreptul de a face parte din Comitet.
2. Decizia de sesizare poate fi luată în orice moment pe parcursul supravegherii de către Comitetul de Miniştri a executării hotărârilor.
3. Decizia de sesizare va lua forma unei rezoluţii provizorii. Ea va fi motivată şi va reflecta opiniile diferite din cadrul Comitetului de Miniştri, în special cea a Înaltei Părţi contractante în cauză.
4. În caz de necesitate, Comitetul de Miniştri va fi reprezentat în faţa Curţii de Preşedintele său, decât dacă Comitetul decide cu privire la o altă formă de reprezentare. Această decizie va fi luată cu votul majorităţii de două treimi a reprezentanţilor cu drept de vot şi al majorităţii reprezentaţilor care au dreptul de a face parte din Comitet.
Procedura în cazul refuzului de a se conforma
1. Atunci când în conformitate cu articolul 46 paragraful 4 al Convenţiei, Comitetul de Miniştri consideră că o Înaltă Parte Contractantă refuză să se conformeze unei hotărâri definitive într-o cauză în care ea este parte, el poate, după avertizarea Părţii respective şi printr-o decizie luată cu votul majorităţii de două treimi a reprezentanţilor care au dreptul de a face parte din Comitet, să sesizeze Curtea cu problema respectării de către această Parte a obligaţiei sale.
2. Procedura cu privire la refuzul de a se conforma va fi iniţiată doar în circumstanţe excepţionale. Ea nu va fi iniţiată decât dacă Comitetul a avertizat Înalta Parte contractantă în cauză despre intenţia sa de a iniţia o astfel de procedură. O astfel de avertizare va fi dată cel târziu în timp de şase luni înainte de iniţierea procedurii, decât dacă Comitetul decide altfel, şi va lua forma unei rezoluţii provizorii. Această rezoluţie va fi luată cu votul majorităţii de două treimi a reprezentanţilor care au dreptul de a face parte din Comitet.
3. Decizia de sesizare a Curţii cu această chestiune va lua forma unei rezoluţii provizorii. Ea va fi motivată şi, în mod concis, va reflecta opinia Înaltei Părţi contractante în cauză.
4. Comitetul de Miniştri va fi reprezentat în faţa Curţii de Preşedintele său, decât dacă Comitetul decide cu privire la o altă formă de reprezentare. Această decizie va fi luată cu votul majorităţii de două treimi a reprezentanţilor cu drept de vot şi al majorităţii reprezentaţilor care au dreptul de a face parte din Comitet.
III. Supravegherea executării acordurilor de reglementare amiabilă
Informarea Comitetului de Miniştri cu privire la executarea prevederilor acordului de reglementare amiabilă
1. Atunci când o decizie este transmisă Comitetului de Miniştri în conformitate cu articolul 39 paragraful 4 al Convenţiei, Comitetul va invita Înalta Parte contractantă în cauză să-l informeze despre executarea prevederilor acordului de reglementare amiabilă.
2. Comitetul de Miniştri va examina dacă prevederile acordului de reglementare amiabilă, aşa precum este prevăzut în decizia Curţii, a fost executat.
Până când Înalta Parte contractantă în cauză prezintă informaţii cu privire la executarea acordului de reglementare amiabilă aşa precum este prevăzut în decizia Curţii, cauza va fi inclusă pe agenda fiecărei reuniuni a Comitetului de Miniştri cu privire la drepturile omului sau, dacă este cazul , pe agenda unei reuniuni a Comitetului de Miniştri care va avea loc nu mai târziu de următoarele şase luni, decât dacă Comitetul decide altfel.
a. informaţia şi documentele referitoare la aceasta prezentate de o Înaltă Parte contractantă Comitetului de Miniştri în conformitate cu articolul 39 paragraful 4 al Convenţiei;
b. informaţia şi documentele referitoare la aceasta prezentate Comitetului de Miniştri, în conformitate cu prezentul Regulament, de reclamant, de organizaţii neguvernamentale sau de instituţiile naţionale pentru promovarea şi protecţia drepturilor omului.
c. interesul unui reclamant sau al unei terţe părţi de a nu se dezvălui identitatea lor sau orice informaţie care să permită identificarea lor.
1. Comitetul de Miniştri va examina orice comunicare din partea reclamantului cu privire la executarea prevederilor acordului de reglementare amiabilă.
2. Comitetul de Miniştri va fi în drept să examineze orice comunicare din partea organizaţiilor neguvernamentale, precum şi a instituţiilor naţionale pentru promovarea şi protecţia drepturilor omului cu privire la executarea prevederilor acordurilor de reglementare amiabilă.
IV. Rezoluţii
Rezoluţii provizorii
Pe parcursul supravegherii executării unei hotărâri sau a prevederilor unui acord de reglementare amiabilă, Comitetul de Miniştri poate adopta rezoluţii provizorii, mai ales în vederea prezentării informaţiei cu privire la evoluţia executării sau, dacă este cazul, pentru a exprima îngrijorare şi/sau a face sugestii cu privire la executare.
Rezoluţii finale
După stabilirea faptului că Înalta Parte contractantă a luat toate măsurile necesare pentru a se conforma hotărârii sau că prevederile acordului de reglementare amiabilă au fost executate, Comitetul de Miniştri va adopta o rezoluţie care să conchidă că funcţiile sale în conformitate cu articolul 46 paragraful 2 sau articolul 39 paragraful 4 ale Convenţiei au fost îndeplinite.
Interpretarea hotaririlor CEDO
Interpretarea hotaririlor CEDO.Conţinutul unei hoărîri a Curţii poate suscita unele neclarităţi pentru părţi în vederea aplicării ei corecte. Interpretarea unei hotărîri a Curţii are drept finalitate tălmăcirea sensului exact al dispozitivului unei hotărîri.
Unica instituţie investită cu putere de a interpreta Convenţia europeană pentru apărarea drepturilor omului şi a libertăţilor fundamentale este doar Curtea Europeană a Drepturilor Omului. Potrivit articolului 32 al Convenţiei: Competenţa Curţii acoperă toate problemele privind interpretarea şi aplicarea Convenţiei şi a protocoalelor sale. În acest sens, Curtea poate, la cererea Comitetului Miniştrilor, să dea avize consultative asupra problemelor juridice privind interpretarea Convenţiei şi a protocoalelor sale. Decizia Comitetului Miniştrilor de a cere un aviz Curţii este luată prin votul cu majoritate al reprezentanţilor care au dreptul de a face parte din Comitet (articolul 47 al Convenţiei).
Avizele date de către Curte la cererea Comitetului Miniştrilor nu se pot răsfrînge asupra unor chestiuni ce ţin de competenţa sa contencioasă, adică de întinderea drepturilor aşa cum sunt definite în Titlul I al Convenţiei. Competenţa consultativă a Curţii este incompatibilă cu orice chestiune ce poate avea vreo legătură cu un recurs introdus printr-o cerere individuală sau o cauză interstatală. De asemene, un aviz nu se poate extinde asupra condiţiilor de admisibilitate a cererilor.
Curţii îi este dată puterea de a refuza să dea un aviz consultativ solicitat, dacă ea consideră că această cerere depăşeşte cadrul competenţei consultative prevăzută de articolul 47 al Convenţiei.
Interpretarea unei hotărîri de către Curte poate fi cerută de către orice parte în termen de un an de la pronunţarea ei (articolul 79 al Regulamentului).
Cererea urmează a fi depusă la grefă. În cerere trebuie să fie indicat în mod clar punctele din dispozitivul hotărîrii a căror interpretare este cerută.
Potrivit articolul 79(3), Camera iniţială poate decide din oficiu să o respingă pe motivul că nici un temei nu justifică examinarea ei. Dacă nu este posibilă reunirea Camerei iniţiale, Preşedintele Curţii constituie sau completează Camera prin tragere la sorţi.
Dacă Camera nu respinge cererea, Grefierul o comunică celeilalte părţi interesate, invitîndu-le să prezinte eventualele observaţii scrise, într-un termen stabilit de Preşedintele Camerei. De asemenea, acesta din urmă stabileşte data audierii, atunci când Camera a decis această.
Interpretarea unei hotărîri în sensul articolului 79 al Regulamentului Curţii, este făcută prinr-o hotărîre interpretativă a Camerei.

References: articolul 46
 articolul 46
 articolul 39
 articolul 46
 articolul 46
 articolul 46
 articolul 21
 articolul 46
 articolul 47
 articolul 46
 articolul 46
 articolul 46
 articolul 39
 articolul 39
 articolul 46
 articolul 39
 articolul 47
 articolul 79